ಬೆಳಗಾವಿಯ ಪೀರನವಾಡಿಯಲ್ಲಿ ಶಿವಾಜಿ ಪ್ರತಿಮೆ ಬಳಿ ಕನ್ನಡಿಗರನ್ನು ಕೆಣಕಿದ ಮರಾಠಿಗರು : ಕನ್ನಡಿಗರ ಮೇಲೆ ಮರಾಠಿಗರಿಂದ ಚಪ್ಪಲಿ ಎಸೆತ ಬೆಳಗಾವಿ : ಪೀರನವಾಡಿಯಲ್ಲಿ ರಾಯಣ್ಣನ ಪ್ರತಿಮೆ ಮರುಸ್ಥಾಪನೆ ವಿಚಾರ ದಿನೇ ದಿನೇ ಕಾವೇರುತ್ತಿದೆ. ಇಂದು ಪೀರನವಾಡಿಯಲ್ಲಿ ರಾಯಣ್ಣನ ಪ್ರತಿಮೆ ಪುನರ್ ನಿರ್ಮಾಣ ಸಂಬಂಧ ಕನ್ನಡಿಗರು ನಡೆಸುತ್ತಿದ್ದಂತ ಪ್ರತಿಭಟನೆಯ ವೇಳೆ ಮರಾಠಿಗರು ಕನ್ನಡಿಗರ ಮೇಲೆ ಚಪ್ಪಲಿ ತೂರಿದಂತ ಘಟನೆ ನಡೆದಿದೆ. ಈ ಮೂಲಕ ಕನ್ನಡಿಗರನ್ನು ಮರಾಠಿಗರು ಕೆಣಕಿದಂತೆ ಪ್ರಸಂಗ ನಡೆದಿದೆ. ಕನ್ನಡಿಗರನ್ನು ಶಿವಸೇನೆ ಟಾರ್ಗೆಟ್ ಮಾಡ್ತಾ ಇದ್ಯಾ..? ಪೀರನವಾಡಿಯಲ್ಲಿ ರಾಯಣ್ಣನ ಪ್ರತಿಮೆ ಸ್ಥಾಪನೆ ಹೋರಾಟದ ವೇಳೆ ಘರ್ಟಣೆಗೆ ಕಿಡಿ ಹಚ್ಚಿದ್ರಾ ಶಿವಸೇನೆ ಕಾರ್ಯಕರ್ತರು ಎಂಬ ಅನುಮಾನ ಹುಟ್ಟಿಕೊಂಡಿದೆ. ಕಾರಣ ಶಾಂತಿಯುತವಾಗಿ ಪೀರನವಾಡಿಯಲ್ಲಿ ರಾಯಣ್ಣನ ಪ್ರತಿಮೆ ಸ್ಥಾಪನೆಗೆ ಒತ್ತಾಯಿಸಿ ನಡೆಸುತ್ತಿದ್ದಂತ ಕನ್ನಡ ಪರ ಸಂಘಟನೆಗಳ ಪ್ರತಿಭಟನಾಕಾರರ ಮೇಲೆ ಶಿವಸೇನೆಯ ಕಾರ್ಯಕರ್ತರು ಚಪ್ಪಲಿ ತೂರಿದ್ದಾರೆ. ಹೀಗಾಗಿ ಪೀರನವಾಡಿಯಲ್ಲಿ ಘರ್ಷಣೆಗೆ ಕಿಡಿಯನ್ನು ಶಿವಸೇನೆ ಹಚ್ಚಿದೆ ಎನ್ನುವಂತಾಗಿದೆ. ಇನ್ನೂ ಕನ್ನಡಗರ ಮೇಲೆ ಶಿವಸೇನೆಯ ಮರಾಠಿಗರು ಚಪ್ಪಲಿ ಎಸೆಯುತ್ತಿದ್ದಂತೆ ಕನ್ನಡಿಗರು ವರ್ಸಸ್ ಮರಾಠಿಗರ ನಡುವೆ ವಾಕ್ ಸಮರ ನಡೆದು ಕೈ ಕೈ ಮಿಲಾಯಿಸುವ ಹಂತಕ್ಕೆ ತಲುಪಿದಾಗ ಪರಿಸ್ಥಿತಿಯನ್ನು ಅರಿತಂತ ಸ್ಥಳದಲ್ಲಿದ್ದಂತ ಪೊಲೀಸರು ಕನ್ನಡಿಗರ ಮೇಲೆ ಚಪ್ಪಲಿ ಎಸೆದ ಮರಾಠಿಗರಿಗೆ ಲಾಠಿ ರುಚಿ ತೋರಿಸಿದ್ದಾರೆ. ಲಾಠಿ ಚಾರ್ಜ್ ಮಾಡುವ ಮೂಲಕ ಎಲ್ಲರನ್ನು ಸ್ಥಳದಿಂದ ಚದುರಿಸಿ, ಪರಿಸ್ಥಿತಿ ನಿಯಂತ್ರಣಕ್ಕೆ ತಂದಿದ್ದಾರೆ. ಇದೀಗ ಮುಂಜಾಗ್ರತಾ ಕ್ರಮವಾಗಿ ಪೀರನವಾಡಿಗೆ ಹೆಚ್ಚುವರಿ ಪೊಲೀಸ್ ಪಡೆಗಳನ್ನು ನಿಯೋಜಿಸಲಾಗಿದೆ.